နွယ်မြက်သစ်ပင် ဆေးဖက်ဝင်

နွယ်မြက်သစ်ပင် ဆေးဖက်ဝင် သည် မြန်မာဆိုရိုးစကား ဖြစ်သည်။

အဓိပ္ပာယ်

“နွယ်မြက်သစ်ပင် ဆေးဖက်ဝင်” ဆိုသည်မှာ သဘာဝတွင် ပေါက်ရောက်သော နွယ်ပင်၊ မြက်ပင်၊ သစ်ပင် အားလုံးနီးပါးသည် တစ်နည်းမဟုတ်တစ်နည်း ဆေးဖက်ဝင်ကြသည်ဟု ဆိုလိုသည်။ ရှေးခေတ် မြန်မာ့ဆေးပညာနှင့် သဘာဝကုထုံးများတွင် သစ်ပင်၊ အပင်များ၏ အသုံးပြုမှုသည် အရေးပါသော အခန်းကဏ္ဍတွင် ပါဝင်သည်။ ဤဆိုရိုးစကားသည် သဘာဝပစ္စည်းများ၏ အကျိုးကျေးဇူးကို အလေးထားဖော်ပြပြီး သဘာဝပတ်ဝန်းကျင်ကို ထိန်းသိမ်းသင့်ကြောင်းကိုလည်း သွယ်ဝိုက်၍ ဆိုလိုသည်။

ကိုးကားချက်များ

   “စကားသစ္စာ၊ မှန်သောခါကား၊ ဩဇာလေးနက်၊ ပေါ်ဆီတက်၍၊ နွယ်မြက်သစ်ပင်၊ ဆေးဖက်ဝင်၏၊” [၈၅၃] ပါမီ ၁၂၃။
   “ကတိသစ္စာ၊ တည်သောခါမူ၊ ဩဇာလေးနက်၊ ပေါ်ဆီတက်၍၊ နွယ်မြက်သစ်ပင်၊ ဆေးဖက်ဝင်၏ဟူ၍ ရှေးပညာရှိတို့ စပ်ဆိုထားခဲ့သည့်အတိုင်းသစ္စာ ရှိလျှင် သစ်ပင်တို့သည်ပင်လျှင် အဆီဩဇာ တက်ရလေသေး၏။” [၁၂၇၅] စာဏကျ၊ ပ။ ၅၀။
   “ကတိသစ္စာ၊ မှန်သောခါ၊ သစ္စာ လေးနက်၊ ပေါ်သစ်ထွက်၊ နွယ်မြက်သစ်ပင်၊ ဆေးဖက်ဝင်ဟူသော ရှေးပေါရာဏစကားမှာလည်း ဤသို့ မှန်ကန်သောအရာဌာန သစ္စာပုဗ္ဗင်္ဂမမျိုးကို ရည်၍ ဆိုခဲ့ပေတာပဲ။” [၁၂၉၇] ဒေတိ။ ၄၃။

ကိုးကား

Category:မြန်မာဆိုရိုးစကားများ